Lourdes Basabe-Desmonts

Lourdes Basabe-Desmonts (Euskal Herria, XX. mendea) kimikaria  eta ikerketa irakaslea da, Ikerbasque ikerketa-irakaslea, EHUko Mikrofluidika Klusterreko zuzendaria, Euskal Herriko Unibertsitatean. Jakiundeko (Euskal Herriko Zientzia, Arte eta Letren Akademia) kide gaztea izan zen 2016an.

2024 eta 2025ean herriz herri egin den 24 Emakume zientzia, arte eta letretan izeneko erakusketaren protagonistetako bat da. Bere esanetan:«Asmatzeko, sortzeko eta aurkitzeko pasioa da nire gidari. Mikro eta nanoteknologia konbinatuz ikerketa ibilbide berriak zabaltzen ditugu.»

 Bizitza 
Lourdes Basabe-Desmontsek Kimika ikasi zuen Madrilgo Unibertsitate Autonomoan eta Deustuko Unibertsitatean egin zuen Doktoregoa,  Kimika Supramolekularrean eta Nanteknologian Herbehereetako Twenteko Unibertsitatea. Mikrofluidikaren zuzendari sortzailea da eta BIOMICs Ikerketa Taldekoa Euskal Herriko Unibertsitatean 2014tik.

 Lan ibilbidea 
Lourdes Basabe ikerketa irakaslea da Euskal Herriko Unibertsitatean eta Mikrofluidika eta Biomika Klusterreko zuzendaria Euskal Herriko UNibertsitatean. Bere taldeak mikrofluidikan eta materialen zientzian oinarritutako plataforma analitikoak garatzen ditu mikrofabrikazio bidez. Lourdes Basabek eskarmentu handia du nazioartean. Doktoretza osteko lana Dublingo Unibertsitatean (DCU) egin zuen, Irlandan. Ikerketa egonaldiak egin ditu AEBko Berkeleyko Unibertsitatean, Zeelanda Berriko Aucklandeko Unibertsitatean eta Singapurreko Unibertsitate Nazionalean. Halaber, Europako Batzordearentzat eta LaCaixa fundazioarentzat nazioarteko proiektuak ebaluatzen ditu. Europako hiru proiektutan eta Espainiako hainbat proiektutan hartu du parte ikertzaile nagusi gisa, eta 1.7 milioi euro baino gehiago bildu ditu funts lehiakorretan bere taldearen ikerketa-jarduerak laguntzeko.

Ikerbasqueko ikerketa-irakaslea UPV/EHUko BIOMICS ikerketa-taldean. Ikerketa-ildoa Point-of-care diagnostiko-plataformak dira: Biosentsoreak plataforma mikrofluidikoetan integratzea, erabili eta botatzeko point-of-care proba diagnostikoetarako. Aurreko ikerketa-esperientzia Espainian, Herbehereetan, Irlandan eta Estatu Batuetan izan zituen. Diziplina anitzeko funtsa, kimika, gainazalen mikro eta nano ingeniaritza, detekzio optikoa, mikrofluidika eta zelula bakarreko analisirako mikrosistemak bezalako arloak biltzen zituena.

Besteak beste kidetza hauexek ditu: EHUko Cluster Mikrofluidikak, BIOMIC Microfluidics Group, Lascaray Research Center, Basque Country Unibertsitatea UPV/EHU, Vitoria-Gasteiz, Espainia Basque Foundation of Science.

Gutxienez 8 tesiren zuzendaria izan da. 

 Argitaratutako lanak 
Lourdes Basaberen lana gutxienez 35 artikulutan argitaratu da nazioarteko aldizkarietan, eta 30 hitzaldi baino gehiagotan, eta bere lanak 1.200 aipamenetik gora jaso ditu. 7 patente idatzi ditu, eta bi startupen aholkularitza-kontseiluko kide da: INDICATE Solutions eta BioDTEK.

 24 Emakume zientzia, arte eta letretan erakusketa 
24 Emakume zientzia, arte eta letretan erakusketa da, 2024 eta 2025ean emakumeek jakintzaren arloetan egiten dituzten lanak ikusarazteko helburuz egindakoa. Neska-mutilek edozein diziplinatan aukera-berdintasunean ikasi eta lan egin dezaten, gure gizarteak emakumeek bizitzako arlo guztietan duten presentzia ezagutu eta ikusarazi behar da. Emakumeak ari dira zientzietan, arteetan eta letretan, eta egiten duten lanarekin gozatzen dute.

Erakusketa horren helburua gizarteari errealitate hori erakustea da, eta etorkizuneko belaunaldiak inspiratzea. Erakusketaren harira hainbat hitzaldi antolatu dira protagonistak bertan direla.

Erakusketan aurkezten diren emakumezko jakitunek, ibilbide profesional luzea egin eta gero, bikaintasuna lortu dute beren diziplinetan, eta, beste emakumezko jakitun gazteago batzuk punta-puntako lana egiten ari dira beren lanbideetan. Erakusketako 24 kideen argazkiak eta bideoak Marina Palaciok eginak dira eta Jakiunderen 2022 eta 2023ko egutegian dute jatorria.

 Sariak eta aintzatespenak 
Zenbait sari jaso ditu ikerketaren transferentzia eta merkaturatzearekin lotuta, eta L'Óreal UNESCO fundazioaren laguntza entzutetsua ere bai, zientzia-arloko emakumeentzat.
 Erreferentziak 

 Kanpo estekak 

Kategoria:Euskal Herriko kimikariak
Kategoria:Emakume kimikariak
Kategoria:Emakume irakasleak
Kategoria:Emakume ikertzaileak
Kategoria:Emakume zientzialariak